ץ סופית

"ץ סופית" הוא הרכב של יוצרים קומיים שהפיקו יחד תוכנית רדיו היתולית בעלת אותו שם ב-"רדיו תל אביב" בשנים 2008–2010, העלו מספר מופעים עם קטעים חדשים וכן הוציאו סרט קצר בשם "פיצריה מן העבר", וסרט פנטזיה בשם "החבורה האחרונה".

 תוכנית הרדיו 
תוכנית המערכונים בעלת אותו השם כמו ההרכב - "ץ סופית" - שודרה ברדיו תל אביב, בין השנים 2008–2010, על פני 3 עונות, כשבכל עונה הפרקים יצאו באופן שבועי בימי שבתבתחילה שודרה התוכנית בשעה 16:00 ובמהלך העונה השנייה הועברה התוכנית לשעה 17:00 ובסך הכל שודרו 70 פרקים, אורכו של כל פרק כ-45 דקות.

התוכנית אופיינה במערכוני נונסנס, דמויות בדיוניות ופינות חוזרות, כשבכל פרק שיחקו חברי ההרכב הן את עצמם והן מגוון של דמויות בדיוניות במגוון סיטואציות שהיו לעיתים קרובות אבסורדיות, חלקן תוך שבירת הקיר הרביעי והתייחסות של הדמויות לכך שהן שדרניות בתוכנית מערכונים ברדיו.

 הרכב התוכנית ויצירתה 
את ההרכב הקימו אביתר חלימי ומתן בלומנבלט ויצרו את התוכנית, אותה הגישו בעזרתו של לירון תאני, שהיה בזמנו מנהל התוכניות של "רדיו תל אביב", ואף השתתף בתפקיד עצמו. ביחד עם אריאל ויסמן כתבו השניים את תוכנית המערכונים, שבה השתתפו בנוסף אליהם גם טל שפר, ירון פרידמן ובעונה השנייה הצטרף יואב רבינוביץ'. על ההפקה ועל העריכה היה אחראי אביתר חלימי, שגם כתב את המוזיקה, אותה הפיק עומרי להב.

לעומת שתי העונות הקודמות, העונה השלישית של התוכנית שונה משתי קודמותיה במכלול של פרמטרים - פחות פרקים הועלו בה, היא שודרה בימים לא קבועים (על פי רוב בחמישי) ומרווחי הזמן בין פרק לפרק היו כשבועיים ולעיתים אף עבר חודש. כמו כן, בלומנבלט לא כתב או השתתף בעונה זו מלבד פרקי הפתיחה והסיום של העונה, "המחזמץ" ו-"ץ סופית הולכת לעזאזל" בהתאמה, אותם עזר לכתוב וליצור.

 חלק מהפינות החוזרות 
 אנשים לא מובנים בהיסטוריה
 בית החולים חמורוגולו
 דברים שלא עובדים ברדיו
 פינת הביטוי הלא נכון
 פרסומות
 קולנועסקופ
 ץ סופית לעת עתה
 ץ ספורטפית
 שיחות עם אלוהים (עונה 1)
 שיחות עם אשמדאי (החל מעונה 2)
 תוכנית הראיונות

 דמויות חוזרות 
 איש האיש
 אלון מהחלון
 אשמדאי
 אלוהים

 בעקבות התוכנית 
 מופעים 
טקסט=ץ סופית במופע הכסףתרום|ממוזער|אביתר חלימי, מתן בולמנבלט ויואב רבינוביץ, מתוך "מופע הכסףתרום של ץ סופית" בפסטיבל אייקון 2012ממוזער|סצנה מתוך הסרט "פיצריה מן העבר"
יוצרי "ץ סופית" הופיעו בפסטיבל אייקון באוקטובר 2011 עם "מופע התקרית המביכה של ץ סופית" ובשנה שלאחר מכן, בשנת 2012, הופיעו באותו הפסטיבל עם מופע חדש בשם "מופע הכסףתרום של ץ סופית", שאחת ממטרותיו הייתה גיוס כספים לצורכי הפקת הסרט "החבורה האחרונה".

 פיצריה מן העבר 
"פיצריה מן העבר" הוא סרט קצר מבית "ץ סופית", והופק על ידי גל נעיםדקה 03:29, , שהוקרן במהלך "מופע התקרית המביכה של ץ סופית" באוקטובר 2011, שהתקיים במסגרת פסטיבל אייקון בסינמטק תל אביב. בשנת 2012 התקבל הסרט לתחרות הסרטים הקצרים של פסטיבל ירושלים, ובשנת 2012 הוקרן פעם נוספת בפסטיבל אייקון, במהלך "מופע הכסףתרום של ץ סופית".

 החבורה האחרונה 
יוצרי "ץ סופית", אביתר חלימי ומתן בלומנבלט יצרו ב-2014 סרט פנטזיה קומי בשם "החבורה האחרונה". הסרט מתאר את מסעם של שלושה חברי ילדות שצריכים לעבור דרך מבוך שבנו בילדותם, כדי להגיע להלוויה של הילד שהם פחדו ממנו בבית הספר היסודי, כשכל אחד מהם מעוניין לבוא אליה מסיבות שונות. את הסרט ביים אביתר חלימי, שגם יצר את המוזיקה וביחד עם מתן בלומנבלט כתבו השניים את התסריט לסרט. הפיקו את הסרט יהונתן שובלי, עדי הורוביץ' וגל גינוסר, ומשחקים בו עידן ברקאי, יהונתן פורת, תומר יעקבצ'ק, צליל-חן זקס ועומר משל.

לדברי היוצרים מקור הרעיון לסרט הוא בפרויקט הגמר של חלימי בלימודי הקולנוע במכללת ספיר בה למד מספר שנים קודם לכן, והדמויות בסרט מבוססות במידה רבה על דמויותיהם של חברי ההרכב בתוכנית "ץ סופית", תוך הקצנת תכונותיהן ופיתוח הדמויות ככל שהתפתח התסריט לסרט.

 סקירת הסדרה 
 עונות 

 פרקים 

 ראו גם 

 היפופוטם (תוכנית רדיו)

 קישורים חיצוניים 



 "ץ סופית", במיזם "אישים" לתיעוד היצירה הישראלית
 ראיון עם אביתר חלימי, מגזין ילדי הקומדיה
 "ץ סופית" מתארחים בגלי צה"ל בתוכנית "ציפורי לילה עפות רחוק", יום לאחר "מופע הכסףתרום של ץ סופית"

 הערות שוליים 

קטגוריה:קומיקאים ישראלים
קטגוריה:תוכניות ברדיו האזורי